Eilses "Sirbis" vaadeldakse kahte sel aastal eesti keelde tõlgitud raamatud Tšingis-khaanist. Artikli autor ütleb, et ta ei oska sellist buumi millegagi seletada, et ühel aastal tervelt kaks raamatut ilmub. Kuna olen lugenud ka päevalehti, võin asja siiski ära seletada. Nimelt on Mongoolias tänavu suured pidustused, sest möödub 800 aastat Tšingis-khaani  suurkhaaniks saamisest. Kui seda "Sirbi" artiklit poleks olnud, oleks mulle meelde jäänud, et sündimisest, aga seda lugedes hakkas tunduma, et aastaarvud ei klapi, ja vaatasin entsüklopeediast järele.